**ΠΑΝΕΠΙΣΤΗΜΙΟ ΘΕΣΣΑΛΙΑΣ**

**ΤΟΜΕΑΣ ΓΑΛΛΙΚΗΣ ΓΛΩΣΣΑΣ**

Ακαδημαϊκό έτος: 2022-2023

Διδάσκουσα:

Αδαμαντία Κάκαρη ([kakari.diamanto@ac.eap.gr](mailto:kakari.diamanto@ac.eap.gr), 6973270524),

***Η γνώση μιας δεύτερης γλώσσας είναι σήμερα περισσότερο από αναγκαία.*  *Η γνώση της γαλλικής γλώσσας αποτελεί πλέον ισχυρό***

***συγκριτικό πλεονέκτημα!***

**Πού ομιλείται η γαλλική γλώσσα[[1]](#footnote-1);**

H γαλλική γλώσσα

* είναι *η μοναδική γλώσσα που ομιλείται και στις πέντε ηπείρους,*
* χρησιμοποιείται ως *η μόνη γλώσσα εργασίας στο Ελεγκτικό Συνέδριο και στο Δικαστήριο της Ευρωπαϊκής Ένωσης,*
* είναι *η 2η δημοφιλέστερη ξένη γλώσσα* στον κόσμο με 49 εκατομμύρια μαθητές,
* είναι *η 2η επίσημη γλώσσα Διεθνών Οργανισμών,*
* είναι *η 2η γλώσσα επιχειρήσεων στην Ευρώπη και τρίτη στον κόσμο,*
* είναι *μία από τις τρεις επίσημες γλώσσες εργασίας των Ευρωπαϊκών θεσμών,*
* είναι *η 4η γλώσσα στο διαδίκτυο*,
* είναι *η 5η γλώσσα στον κόσμο*: ομιλείται από *300 εκατομμύρια άτομα*

**Γενικά οφέλη από την επιλογή της γαλλικής γλώσσας**

* Η γνώση της γαλλικής γλώσσας σας επιτρέπει να *διευρύνετε τις επαγγελματικές σας ευκαιρίες* στην Ελλάδα (οι γαλλικές επιχειρήσεις είναι οι πρώτοι επενδυτές και οι πρώτοι αλλοδαποί εργοδότες) και στη Γαλλία.
* Βασικές έδρες διεθνών οργανισμών βρίσκονται σε γαλλόφωνες πόλεις:

Αμπιτζάν: Αφρικανική Τράπεζα Ανάπτυξης *(Banque africaine de développement)*

*Bρυξέλλες*: Ευρωπαϊκή Ένωση, Ομάδα ΑΚΕ «Αφρική, Καραϊβική και Ειρηνικός» (Secrétariat des ACP): Παγκόσμιος Οργανισμός Εμπορίου (OMC), Οργανισμός Ηνωμένων Εθνών (ONU-Genève), Παγκόσμιος Οργανισμός Πνευματικής Ιδιοκτησίας (*OMPI*)*,*Διεθνής *Υπηρεσία* Ατομικής Ενέργειας *(AIEA),* Διάσκεψη των Ηνωμένων Εθνών για το Εμπόριο και την Ανάπτυξη (CNUCED),

*Λουξεμβούργο*: Δικαστήριο της Ευρωπαϊκής Ένωσης (Cour de Justice de l’UE), Ευρωπαϊκό Κοινοβούλιο (Parlement européen),

Μόντρεαλ: Διεθνής Οργανισμός Πολιτικής Αεροπορίας *(Organisation de l'aviation civile internationale),* Iνστιτούτο στατιστικής της Ουνέσκο (Institut de statistique de l'UNESCO), ΔυτικοαφρικανικήΟικονομική *και* Νομισματική Ένωση (Union Economique et Monétaire ouest-africaine),

Ουαγκαντούγκου: Ένωση *του* ΑραβικoύΜαγκρέµπ (Union du Maghreb arabe)

*Παρίσι*: Ουνέσκο (UNESCO),

*Ραμπάτ:* Ένωση *του* Αραβικού*.* Μαγκρέµπ *(Union du Maghreb arabe)*

*Στρασβούργο*: Συμβούλιο της Ευρώπης, Ευρωπαϊκό Κοινοβούλιο (Conseil de l’Europe, Parlement européen), Αυτό σημαίνει *πρόσβαση εργασίας* σε πολυάριθμους τομείς που σχετίζονται με τα γνωστικά αντικείμενα των φοιτητών/φοιτητριών μας: Εκπαίδευση, Εμπόριο και Διαμετακόμιση, Επικοινωνίες και Υπηρεσίες, Διπλωματία, Οικονομία, Πολιτική, Πολιτισμός, Τεχνολογία και Κατασκευές.

* Η *Γαλλική είναι διοικητική γλώσσα σε πολλές χώρες που, σήμερα, δ*έχονται τις επενδύσεις της Ευρωπαϊκής Ένωσης, κυρίως στις Αφρικανικές, όπου η Ελλάδα πρωταγωνιστεί, αλλά και στην Νοτιοανατολική Ασία.
* Ο Διεθνής Οργανισμός Γαλλοφωνίας συσπειρώνει περισσότερο από το ένα τέταρτο των χωρών του κόσμου, κράτη- μέλη και από τις πέντε ηπείρους, τα οποία δραστηριοποιούνται σε κοινό πολιτικό, οικονομικό και πολιτισμικό πλαίσιο μέσα από τη διάδοση και προώθηση της γαλλικής γλώσσας. Η Ελλάδα αποτελεί κράτος-μέλος του Οργανισμού από το 2004.
* Η αδελφοποίηση της πόλης του Βόλου με την πόλη Le Mans της Γαλλίας από το 1983 ανοίγουν προοπτικές διμερών δράσεων από τα τοπικά πανεπιστήμια.

Τα προαναφερόμενα στοιχεία επιβεβαιώνουν την παρακάτω αναφορά της γαλλικής πρεσβείας στην Ελλάδα σχετικά με τη γαλλική γλώσσα:

« έρευνες που διεξήχθησαν σε πολλές χώρες αποδεικνύουν ότι η γαλλική διατηρεί τη θετική εικόνα μιας γλώσσας χρήσιμης, απαραίτητης σε ορισμένους επαγγελματικούς τομείς, αλλά επίσης μιας γλώσσας αδιάρρηκτα συνδεδεμένης με αξίες, μ’έναν πολιτισμό, με κοινωνικά προγράμματα καθολικής εμβέλειας. Η γαλλική γλώσσα διαθέτει το πλεονέκτημα να είναι διεθνώς αναγνωρισμένη ως μεγάλη γλώσσα πολιτισμού. »

**Γιατί να επιλέξετε τη Γαλλία  για τις μεταπτυχιακές σπουδές σας[[2]](#footnote-2);**

* *Για να επωφεληθείτε από τα πολύ χαμηλά δίδακτρα και τις οικονομικές διευκολύνσεις που δίνονται στους φοιτητές/φοιτήτριες από το Γαλλικό Κράτος* ***(π.χ. επιδόματα στέγης).* Το κράτος στην Γαλλία καλύπτει ένα πολύ μεγάλο ποσοστό του πραγματικού κόστους σπουδών για κάθε φοιτητή στα δημόσια εκπαιδευτικά ιδρύματα, σε αντίθεση με άλλες χώρες όπου θα πληρώσετε υψηλά δίδακτρα (ενδεικτικά και μόνον αναφέρουμε ότι το κόστος ζωής και σπουδών σε μια γαλλική πόλη δε διαφέρει πολύ από το κόστος στο Βόλο, για τους φοιτητές εκείνους που δεν μένουν με τους γονείς τους.)**
* ***Γ****ιατί μπορείτε να διεκδικήσετε μία από τις υποτροφίες που προσφέρει η Γαλλική Πρεσβεία σε Έλληνες φοιτητές για μεταπτυχιακές σπουδές στη Γαλλία* (βλ. [www.vrika.org](http://www.vrika.org/)) και / ή το Υπουργείο Ανώτατης Εκπαίδευσης και Έρευνας (www.cnous.fr)
* *Για την ποιότητα των σπουδών*. Πάνω από το 20% του εθνικού προϋπολογισμού της αφιερώνεται στην εκπαίδευση. Η ανώτατη εκπαίδευση στη Γαλλία καταρτίζει τους συντελεστές ενός κράτους που είναι σήμερα η 6η οικονομική δύναμη και η 2η σε εξαγωγές υπηρεσιών χώρα στο κόσμο
* *Για την ποιότητα του πολιτισμικού, οικονομικού και κοινωνικού της προτύπου.*

**Δυνατότητες διδασκαλίας γαλλικής γλώσσας στο Παν/ιο Θεσσαλίας**

Οι φοιτητές/ φοιτήτριες που επιλέγουν τη γαλλική γλώσσα για την ακαδημαϊκή χρονιά 2020-2021 μπορούν να ενταχθούν ανάλογα με το επίπεδο γλωσσομάθειας τους (επίπεδο αρχαρίων, μεσαίο επίπεδο, προχωρημένο επίπεδο) και τα ενδιαφέροντά τους στα παρακάτω τμήματα:

*ΕΠΙΠΕΔΟ ΑΡΧΑΡΙΩΝ ΓΙΑ ΠΑΝΕΠΙΣΤΗΜΙΑΚΟΥΣ ΣΚΟΠΟΥΣ*

*(Α1-Α2)*

*Κατανόηση απλών αυθεντικών κειμένων (π.χ. κείμενα που αφορούν σε εξέχουσες προσωπικότητες του κλάδου των φοιτητών/φοιτητριών), εξατομικευμένη υποστήριξη των φοιτητών προκειμένου να προετοιμάσουν και να παρουσιάσουν προφορικά απλές εργασίες σχετικές με τα κείμενα ειδικότητας που μελετήθηκαν.*

*ΜΕΣΑΙΟ ΕΠΙΠΕΔΟ ΓΙΑ ΠΑΝΕΠΙΣΤΗΜΙΑΚΟΥΣ ΣΚΟΠΟΥΣ (Β1)*

Ανάλυση αυθεντικών κειμένων διαβαθμισμένης δυσκολίας που σχετίζονται με τα γνωστικά αντικείμενα των Τμημάτων προέλευσης των φοιτητών, προετοιμασία για πρόγραμμα Erasmus

*ΠΡΟΧΩΡΗΜΕΝΟ ΕΠΙΠΕΔΟ ΓΙΑ ΠΑΝΕΠΙΣΤΗΜΙΑΚΟΥΣ ΣΚΟΠΟΥΣ (Β2+)*

Ανάλυση περιλήψεων επιστημονικών άρθρων, κατανόηση επιστημονικών κειμένων του γνωστικού τους αντικειμένου, συγγραφή και προφορική παρουσίαση συνθετικών εργασιών

Επίσης θα μπορούν

* να βοηθηθούν προκειμένου να εγγραφούν και να συμμετέχουν στις δραστηριότητες των κοινοτήτων web 2.0 εκμάθησης γλωσσών (babbel, busuu, livemocha) που τους παρέχουν σημαντικά οφέλη (επαφή με φυσικούς ομιλητές)
* να συμμετέχουν στις εκδηλώσεις του Τομέα (π.χ. διοργάνωση ελληνογαλλικών πολιτισμικών εκδηλώσεων, επικοινωνία με γαλλόφωνους φοιτητές κτλ.)

*ΑΛΛΕΣ ΔΥΝΑΤΟΤΗΤΕΣ*

Στην περίπτωση που θα συγκεντρωθεί επαρκής αριθμός ενδιαφερομένων, μπορεί να δημιουργηθεί

* Τμήμα προετοιμασίας για συμμετοχή στα *ευρωπαϊκά προγράμματα ανταλλαγής φοιτητών (Εrasmus)* σε γαλλόφωνα πανεπιστήμια του εξωτερικού
* Τμήμα προετοιμασίας *για το τεστ γνώσεων του Γαλλικού Ινστιτούτου (TCF/TEF)* το οποίο γίνεται αποδεκτό από τα γαλλικά Πανεπιστήμια σε περίπτωση που οι ενδιαφερόμενοι φοιτητές/φοιτήτριες γνωρίζουν γαλλικά αλλά δεν διαθέτουν πτυχίο.

1. Αρκετά στοιχεία έχουν αντληθεί από την ιστοσελίδα της Διεθνούς Οργάνωσης της Γαλλοφωνίας <https://www.francophonie.org/>, από την πρώτη γαλλόφωνη ιστοσελίδα που είναι αφιερωμένη σε ευρωπαϊκά θέματα (<https://www.touteleurope.eu/actualite/les-langues-officielles-de-l-union-europeenne.html>) και από τον ιστοχώρο της γαλλικής πρεσβειας στην Ελλάδα <https://gr.ambafrance.org/%CE%93%CE%B5%CE%BD%CE%B9%CE%BA%CE%AE-%CE%A0%CE%B1%CF%81%CE%BF%CF%85%CF%83%CE%AF%CE%B1%CF%83%CE%B7>. [↑](#footnote-ref-1)
2. Οι περισσότερες πληροφορίες που ακολουθούν έχουν αντληθεί από τον παρακάτω σύνδεσμο

   <http://www.grece.campusfrance.org/> Στο συγκεκριμένο ιστοχώρο θα βρείτε ένα μακρύ κατάλογο με αναγνωρισμένα εκπαιδευτικά ιδρύματα, τη λίστα με τις καλύτερες φοιτητικές πόλεις στη Γαλλία, μαρτυρίες ελλήνων φοιτητών που επέλεξαν τη Γαλλία, τις απόψεις διαφόρων υπεύθυνων προσλήψεων για τους αποφοίτους Γαλλικών Πανεπιστημίων και πρακτικές πληροφορίες για τη διαμονή στη Γαλλία, την εργασία, τη διατροφή. [↑](#footnote-ref-2)